
Бүген Татарстан Республикасы Президенты Р.Н. Миңнеханов республика һәм федераль массакүләм мәгълүмат чаралары журналисталары белән гадәти яңа ел алды очрашуында узып баручы 2013 елга йомгак ясады һәм республика өчен киләчәк бурычларны билгеләде. Очрашуда шулай ук Татарстан Президенты Аппараты Җитәкчесе Ә.Ә. Сәфәров, Татарстан Президенты Матбугат хезмәте җитәкчесе Андрей Кузьмин, Матбугат һәм массакүләм коммуникацияләр буенча республика агентлыгы җитәкчесе Ирек Миңнеәхмәтов катнашты.

XVI су спорт төрләре буенча дөнья чемпионатын әзерләү һәм үткәрү буенча оештыру комитеты утырышы бүген Казанда видеоконференцэлемтә режимында узды. Утырышны Россия Федерациясенең спорт министры, оештыру комитеты рәисе Виталий Мутко алып барды. Чарада Татарстан Республикасы Президенты Рөстәм Миңнеханов та катнашты ( ТР Хөкүмәт Йортында видеоконференцэлемтә аша). Утырыш башында Виталий Мутко билгеләп үткәнчә, 2013 елгы җәйге Универсиаданы Казанда үткәрү тәҗрибәсе 2015 елгы су спорт төрләре буенча дөнья чемпионатының югары дәрәҗәдә оештыралачагында ныклы ышаныч бирә.

Татарстан җитәкчелеге легаль булмаган миграциягә каршы көрәшкә йөз тота һәм бер үк вакытта республикада яшәргә, укырга һәм эшләргә теләгән һәм закон бозмаучы чит илләр гражданнарына ярдәм итәргә әзер. Бүген бу хакта Татарстан Республикасы Президенты Р.Н. Миңнеханов Милләтара һәм конфессиональара мөнәсәбәтләр советының киңәйтелгән утырышы барышында хәбәр итте. Казан Кремлендә узган бу утырышта шулай ук Татарстан Республикасы Дәүләт Киңәшчесе Минтимер Шәймиев, Татарстан Республикасы Дәүләт Советы Рәисе Фәрит Мөхәммәтшин, республика Хөкүмәте әгъзалары, муниципалитетлар вәкилләре катнашты.

Татарстан Республикасы буенча Россия Федерациясе Пенсия фондының бүлеге Рәисе IT-технологияләрне кертү буенча әйдәп баручы, аннан аларны бөтен ил буенча кулланалар. Мондый фикерне Россия Федерациясе Пенсия фонды Идарәсе рәисе Антон Дроздов Казан ратушасында узган РФ Пенсия фонды Идарәсенең киңәйтелгән утырышы барышында белдерде. Утырышта шулай ук Татарстан Президенты Рөстәм Миңнеханов катнашты.

Бүген Татарстан Республикасы Президенты Р.Н. Миңнеханов Хантый-Манси автономияле округы Думасы Рәисе Борис Хохряков белән очрашты. Татарстан Республикасы Хөкүмәте Йортында узган очрашуда шулай ук Татарстан Республикасы вице-премьеры – Татарстан Республикасы сәнәгать һәм сәүдә министры Равиль Зарипов, Татарстан Республикасы Дәүләт Советы Рәисе урынбасары Александр Гусев та катнашты.

Бүген Әлмәттә Татарстан Президенты Рөстәм Миңнеханов республика икътисады тармакларын кадрлар белән тәэмин итү мәсьәләләре буенча киңәшмә үткәрде. Анда ТР Премьер-министры Илдар Халиков, министрлар, муниципаль берәмлек җитәкчеләре, предприятие һәм мәгариф учреждениеләре җитәкчеләре катнашты.

Бүген Татарстан Республикасы Президенты Рөстәм Миңнеханов республиканың Көньяк-көнчыгышына эш визиты кысаларында Лениногорск нефть техникумында һәм Әлмәт дәүләт нефть институтында булды, алар "Татнефть"ААҖ төзегән мәгариф кластерына керәләр.
Рәсми Татарстан